OpenLLM-France/wikimedia huggingface dataset:
# Sulpicia de jure civitatis

La lex Sulpicia de jure civitatis va ser una antiga llei romana proposada pel tribú de la plebs Publi Sulpici l'any 88 aC quan eren cònsols Luci Corneli Sul·la i Quint Pompeu Rufus. Permetia tornar a Roma als que havien estat desterrats sense judici, i ordenava que els no ciutadans i els lliberts que havien estat repartits entre vuit tribus, es repartissin entre les 35 existents. Aquestes lleis sembla que no van arribar a estar en vigor doncs van ser fetes quan Sul·la era absent, i quan va tornar i va entrar a Roma va arrestar a Publi Sulpici i el va fer executar.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 152 [Consulta: 8 abril 2022].
# Temple de Derr

El Temple de Derr o el-Derr és un speos o temple egipci tallat en la roca a la Baixa Núbia. Fou construït durant la XIX dinastia pel faraó Ramsés II. És l'únic temple tallat en la roca de Núbia, dels aixecats per aquest faraó, al costat est de la riba del Nil. La posició única del temple "es degué probablement perquè el riu, en acostar-se a la corba de Korosko, flueix en una direcció "antinatural" cap al sud-est." El temple de Derr es coneixia en l'antiguitat com El Temple de Ri'amsese-meryamun Ramsés II en el Domini de Re i estava dedicat al déu Ra. Els estudiosos discrepen sobre la seua data de construcció: l'egiptòleg francés Nicolas Grimal considera que fou construït en el trentè any de Ramsés II, coincidint amb el seu primer jubileu reial. John Baines i Jaromír Málek, però, consideren que el Temple de Derr "es construí en la segona meitat del regnat del rei", probablement perquè el seu "pla i decoració s'assemblen als del gran Temple d'Abu Simbel (exceptuant les estàtues sedents colossals a la façana)." Abu Simbel fou construït entre l'any 24 i el 31 del regnat de Ramsés. Segons Joyce Tyldesley, el Temple de Derr l'edificà Setau, virrei de Kush o Núbia entre l'any 38 i 63 del regnat d'aquest faraó.

## Decoració i arquitectura

El Temple de Derr és més elaborat que l'speos de Beit al-Wali i "consta d'una seqüència de dues sales hipòstiles (probablement precedides originàriament per un pati davanter i un piló) que dirigeixen a un santuari triple on es veneraven estàtues de culte de Ramsés II, Amon-Ra, Ra i Ptah." Quan fou netejat i restaurat en temps moderns, s'hi descobriren relleus policroms inusualment vívids que contrastaven "amb els tons de colors més suaus" d'altres temples egipcis.
Al 1964, el temple fou desmantellat i ressituat, juntament amb l'Temple d'Amada, en un lloc nou per salvar-lo de la inundació provocada per la construcció de la resclosa d'Assuan. El temple fou estudiat i publicat per primera vegada en el món occidental per Aylward Blackman al 1913.

## Galeria d'imatges

* Ruïnes del temple al 1960
* Relleu de Ramsés II al Temple de Derr
* Temple de derr

## Referències

* ↑ Nicolas Grimal, A History of Ancient Egypt, Blackwell Books, 1992. p.259
* ↑ John Baines and Jaromír Málek, Atlas of Ancient Egypt, Facts on File Publications New York, 1982. p.183
* 1 2 Baines and Málek, p.183
* ↑ Rosalie David, Discovering Ancient Egypt, Facts on File, 1993. p.104
* 1 2 Grimal, p.259
* ↑ Grimal, p.260
* ↑ Joyce Tyldesley, Ramesses: Egypt's Greatest Pharaoh, Penguin Books, 2001 paperback, pp.104 & 167
* ↑ David, p.104
* ↑ Christine Hobson, Exploring the World of the Pharaohs: A complete guide to Ancient Egypt, Thames & Hudson 1993 paperback, p.177
* ↑ Aylward M. Blackman, The Temple of Derr, (Caire, 1913)
# Agallas (pel·lícula)

Agallas és una pel·lícula espanyola del 2009 de Samuel Martín Mateos i Andrés Luque Pérez. Fou estrenada a la Corunya.

## Argument

Sebastián, un delinqüent d'estar per casa acabat de sortir de presó, decideix buscar ocupació en una petita empresa de Galícia, “Isolina, Productos del Mar”. Però no per vocació per descomptat, sinó perquè alguna cosa li diu que l'amo de l'empresa, Regueira, no s'ha pagat el Jaguar amb crancs. Mitjançant una astúcia, es fa amic d'un encarregat, Raúl, i aconsegueix que el contractin.
Regueira s'ho creu només a mig fer, però comprova molt ràpidament que aquell jove de dents esdentegades té coratge i decideix convertir-lo en el seu ajudant. A poc a poc, Sebas canvia d'aspecte, es guanya roba nova, noves dents i sobretot la confiança del seu cap. Ara sembla haver arribat al cim - o gairebé. Però, Sebastián, tan llest i tan despietat, ignora que forma part d'un joc que el supera...

## Comentari

Agallas és una comèdia negra plena de picardia, de paranys mortals i de personatges sense escrúpols. Aquí tot val per a pujar al cim. Tot. Aquí guanya el més fort. I el més fort és el que té més por... Quan un creu arribar pel cap alt alt, comprova que sempre hi ha algú més àgil, més mesquí, més cruel. Llei de vida. Agallas il·lustra aquesta llei amb una història trepidant plena d'humor àcid i de sobresalts inesperats.

## Candidatures
### XXIV Premis Goya

| Categoria | intèrpret | Autors | Resultat |
| Millor cançó original | Hugo Silva | X.Font/A.Vaquero/J.Echaniz/JA.Gil | Candidat |

## Referències

* ↑ Hugo Silva y Carmelo Gómez, el lado oscuro de los negocios, El Mundo, 2 de setembre de 2009
* ↑ «Agallas» se estrena esta noche en A Coruña, la voz de Galicia, 4 de setembre de 2009
* ↑ Agallas a Fotogramas
* ↑ 'Agallas', mafiosos de pacotilla, espinof.com
* ↑ Agallas al web dels premis Goya

## Enllaços externs

* Web oficial de la pel·lícula
* Versión española estrena la película 'Agallas', rtve.es
# Rejhan

«Rejhan» té aquests significats:
* Rejhan (prenom), prenom masculí suec
* Rejhan (cantant), cantant suec
# Ansfelden

Ansfelden és un poble de l'Alta Àustria, a 289 metres sobre el nivell del mar. El 2021 tenia 17.433 habitants. El poble és conegut perquè allí va néixer el compositor i organista Anton Bruckner. Ansfelden té 2 museus, el Museu Anton Bruckner i el museu d'instruments musicals.

## Fills il·lustres

* Anton Bruckner (1824 - 1896) compositor

## Referències

* ↑ «Bevölkerung am 1.1.2021 nach Gemeinden (Gebietsstand 1.1.2021)» (en alemany). Statistik Austria. [Consulta: 2 gener 2022].
* ↑ «Anton-Bruckner-Museum Ansfelden» (en alemany). OÖ Landes-Kultur GmbH. [Consulta: 2 gener 2022].
# Resolució 2090 del Consell de Seguretat de les Nacions Unides

La Resolució 2090 del Consell de Seguretat de les Nacions Unides fou adoptada per unanimitat el 13 de febrer de 2013. El Consell va ampliar el mandat de l'Oficina de les Nacions Unides a Burundi (BNUB) fins al 15 de febrer de 2014.
Malgrat els esforços del govern de Burundi, els drets humans continuaven sent un problema en aquest país, ja que s'hi donaven a terme execucions extrajudicials, maltractaments i tortures a presoners i restriccions a la llibertat de premsa, la llibertat d'expressió i associació. A algunes parts hi havia activitats paramilitars.

## Referències

* ↑ Nacions Unides. «SC extends mandate of office in Burundi until 15 february 2014», 13-02-2013.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Sulfohemoglobinèmia

La sulfohemoglobinèmia és una malaltia rara en la qual hi ha sulfahemoglobina en excés (SulfHb) a la sang. El pigment és un derivat verdós de l'hemoglobina que no es pot convertir de nou a l'hemoglobina normal, funcional. Això causa cianosi, fins i tot a nivells baixos en la sang. Es tracta d'una condició rara de la sang que ocorre quan un àtom de sofre s'incorpora a la molècula d'hemoglobina. Quan el sulfur d'hidrogen (H₂S) (o ions sulfur) i els ions fèrrics es combinen a la sang, la sang és incapaç de transportar oxigen.

## Causes

Això pot ser causat per prendre medicaments que continguin sulfamides en certes condicions (és a dir, una sobredosi de sumatriptan). La sulfohemoglobinèmia és generalment induïda per drogues. Entre els medicaments associats amb la sulfohemoglobinèmia hi han l'acetanilida, fenacetina, nitrats, trinitrotoluè i compostos de sofre (principalment sulfamides, com la sulfasalazina). Una altra possible causa és l'exposició ocupacional a compostos de sofre. Pot ser causada per fenazopiridina.

## Presentació

Els símptomes inclouen una decoloració blavosa o verdosa de la sang, la pell i les membranes mucoses, tot i que una prova de recompte de sang pot no mostrar cap anormalitat en la sang. Aquesta decoloració s'anomena cianosi, i és causada per més de 5 grams per cent de deoxihemaglobinèmia, o 1,5 grams per cent de methemaglobinèmia, o 0,5 grams per cent de sulfhemaglobinèmia, totes les anormalitats mèdiques greus.

## Pronòstic i tractament

La condició generalment es resol amb la producció d'eritròcits (glòbuls vermells), tot i que les transfusions de sang poden ser necessàries en casos extrems.

## Referències

* ↑ «Phenazopyridine-induced sulfhemoglobinemia». Ann Pharmacother, vol. 39, 6, 01-06-2005, pàg. 1128–30. DOI: 10.1345/aph.1E557. PMID: 15886294. Arxivat 2013-04-19 at Archive.is «Còpia arxivada». Arxivat de l'original el 2013-04-19. [Consulta: 14 gener 2017].
* ↑ "Patient bleeds dark green blood", BBC News, 8 June 2007
* ↑ Also on FOX 11 June 2007
* ↑ "Dark Green Blood In The Operating Theatre", Medical News Today, June 8, 2007

## Bibliografia

* D. Levine, A. T. Brunton, A. Kruger, M. Hersant: Recurrent sulphaemoglobinaemia treated with neomycin. In: J R Soc Med. 2000 Aug; 93(8), S. 428. PMID: 10983506
# Sa Torreta

«Sa Torreta» té aquests significats:
* Sa Torreta (Alps Marítims), municipi francès al departament dels Alps Marítims i a la regió de Provença – Alps – Costa Blava
* Illa de sa Torreta, illot a la banda de ponent de l'illa de s'Espalmador davant la cala que rep també el mateix nom (Formentera, Balears)
* Platja de sa Torreta, platja de la costa nord-est del municipi de Maó (Menorca)
* Poblat talaiòtic de Sa Torreta, assentament del bronze inicial (1600 aC) al terme de Maó que fou ocupat fins a la romanització de Menorca
# Sòfocles de Súnion

Sòfocles de Súnion (en llatí Sophocles, en grec antic Σοφοκλής) fou un home d'estat atenenc fill d'Amfíclides. Va viure entre els segles IV i III aC.
Era nascut al demos de Súnion i va ser l'autor d'un decret que expulsava als filòsofs del territori àtic, o segons altres prohibia sota amenaça de pena de mort presidir una escola de filosofia sense consentiment del senat i el poble. Al cap d'un any es va revocar el decret i Sòfocles va haver de pagar una multa de cinc talents, segons diu Diògenes Laerci. Per un fragment que va conservar Ateneu de Naucratis, se sap que aquesta llei es va aprovar cap al final de la 115 olimpíada o al començament de la 116, és a dir el 316 aC.

## Referències

* ↑ 6.Sophocles a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 874
# Vladimír Darida

Vladimír Darida (Sokolov, Txecoslovàquia, 8 d'agost de 1990) és un futbolista txec que juga com a migcampista en el Hertha BSC de la 1. Bundesliga de Alemanya.

## Internacional

El 28 de maig de 2012, es va anunciar que Darida va ser convocat per la selecció txeca per l'Eurocopa 2012. Va reemplaçar al defensor lesionat Daniel Pudil. En el partit de quarts de final contra Portugal, va jugar el seu segon partit, el primer en un torneig oficial. Va reemplaçar al lesionat Rosický.
El 2016 fou convocat per l'Eurocopa de França.

### Participacions en Eurocopes

| Copa | Seu | Resultat |
| Eurocopa 2012 | Polònia Ucraïna | Quarts de final |
| Eurocopa 2016 | França | Fase de grups |

## Clubs

| Club | País | Any |
| FC Viktoria Plzeň | Txèquia | 2010-2013 |
| → FK Baník Sokolov (cedit) | Txèquia | 2011 |
| SC Friburg | Alemanya | 2013-2015 |
| Hertha BSC | Alemanya | 2015- |

## Palmarès
### Campionats nacionals

| Títol | Club | País | Any |
| Copa de la República Txeca | FC Viktoria Plzeň | Txèquia | 2010 |
| Gambrinus lliga | FC Viktoria Plzeň | Txèquia | 2011 |
| Supercopa de la República Txeca | FC Viktoria Plzeň | Txèquia | 2011 |
| Gambrinus lliga | FC Viktoria Plzeň | Txèquia | 2013 |

## Referències

* ↑ «Vladimír Darida». Transfermarkt. [Consulta: 21 abril 2016].

## Enllaços externs

* Perfil en idnes.cz (txec)
# Rejet

Rejet - Режет (rus) és un possiólok del krai de Krasnodar, a Rússia. Es troba als vessants septentrionals del Caucas occidental, a la vora esquerra del riu Pxekha, a 31 km al sud d'Apxeronsk i a 109 km al sud-est de Krasnodar, la capital.
Pertany al municipi d'Otdalionni.
# Alt Zauche-Wußwerk

Alt Zauche-Wußwerk (baix sòrab: Stara Niwa-Wózwjerch) és un municipi alemany que pertany a l'estat de Brandenburg. Forma part de l'Amt Lieberose/Oberspreewald.

## Districtes

* Alt Zauche
* Wußwerk
* Burglehn i Bahnhof Wußwerk.

## Evolució demogràfica

| Any | Població |
| 1875 | 973 |
| 1890 | 856 |
| 1910 | 801 |
| 1925 | 758 |
| 1933 | 755 |
| 1939 | 748 |
| 1946 | 1 117 |
| 1950 | 1 029 |
| 1964 | 790 |
| 1971 | 715 |
| 1981 | 663 |
| 1985 | 650 |
| 1989 | 645 |
| Any | Població |
| 1990 | 640 |
| 1991 | 634 |
| 1992 | 676 |
| 1993 | 746 |
| 1994 | 735 |
| 1995 | 723 |
| 1996 | 633 |
| 1997 | 634 |
| 1998 | 633 |
| 1999 | 644 |
| Any | Població |
| 2000 | 628 |
| 2001 | 612 |
| 2002 | 619 |
| 2003 | 636 |
| 2004 | 610 |
| 2005 | 602 |
| 2006 | 590 |
| 2007 | 589 |
| 2008 | 573 |
| 2009 | 558 |
| Any | Població |
| 2010 | 551 |
| 2011 | 523 |
| 2012 | 522 |
| 2013 | 515 |
| 2014 | 506 |
| 2015 | 502 |
| 2016 | 504 |
| 2017 | 488 |
| 2018 | 485 |
| 2019 | 483 |
| 2020 | 465 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Resolució 2098 del Consell de Seguretat de les Nacions Unides

La Resolució 2098 del Consell de Seguretat de les Nacions Unides fou adoptada per unanimitat el 28 de març de 2013. Preocupat per la situació a la República Democràtica del Congo, el Consell va autoritzar a la MONUSCO a formar una "brigada d'intervenció" amb la missió de desarmar i neutralitzar el Moviment 23 de març i altres grups armats a l'est del país, dins i fora del país. A més, el mandat de la MONUSCO es va ampliar fins al 31 de març de 2014.
Alguns països temien que "imposar la pau" comprometés la neutralitat de l'ONU i preferien enviar-hi una brigada independent amb tasques específiques, separades de la força de pau. Va ser la primera vegada que una força de pau va rebre tasques ofensives, tot i que es va afirmar clarament que això no era un precedent. La mateixa República Democràtica del Congo va donar suport a la resolució.

## Referències

* ↑ Nacions Unides. «'Intervention brigade' authorized as SC grants mandate renewal for MONUSCO», 28-03-2013.
* ↑ Without Precedent or Prejudice? UNSC Resolution 2098 and its potential implications for humanitarian space in Eastern Congo and beyond, The Journal of Humanitarian Assistance, 21 de gener de 2014

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Solitari ocre

El solitari ocre (Cichlopsis leucogenys) és un ocell de la família dels túrdids (Turdidae) i única espècie del gènere Cichlopsis Cabanis, 1850

## Hàbitat i distribució

Habita els boscos de les muntanyes, al sud-oest de Guyana, sud-est de Veneçuela, nord-oest de l'Equador, Perú central i costa sud-est del Brasil.

## Taxonomia

Segons la classificació del Congrés Ornitològic Internacional, versió 11.1, 2021, aquesta espècie pertany a un gènere monotípic, però altres classificacions, com ara la del Handbook of the Birds of the World ha interpretat que cadascuna de les seues 4 subespècies són en realitat una espècie de ple dret:
* Cichlopsis leucogenys (sensu stricto) - solitari ocre de Bahia, del Brasil oriental.
* Cichlopsis chubbi Chapman, 1924 - solitari ocre andí, del sud-oest de Colòmbia i nord-oest de l'Equador.
* Cichlopsis gularis Salvin et Godman, 1882 - solitari ocre de la Guaiana, del sud-est de Veneçuela, Guyana i Surinam.
* Cichlopsis peruviana Hellmayr, 1930 - solitari ocre del Perú, del Perú central

## Referències

* ↑ «Solitari ocre». Cercaterm. TERMCAT, Centre de Terminologia. Rev. 29/03/2021(català)
* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ solitari ocre de Bahia«Solitari ocre». Cercaterm. TERMCAT, Centre de Terminologia. Rev. 20/01/2022(català)
* ↑ solitari ocre andí«Solitari ocre». Cercaterm. TERMCAT, Centre de Terminologia. Rev. 20/01/2022(català)
* ↑ solitari ocre de la Guaiana«Solitari ocre». Cercaterm. TERMCAT, Centre de Terminologia. Rev. 20/01/2022(català)
* ↑ solitari ocre del Perú«Solitari ocre». Cercaterm. TERMCAT, Centre de Terminologia. Rev. 20/01/2022(català)
# Roxane Gay

Roxane Gay (Omaha, 15 d'octubre de 1974) és una escriptora estatunidenca, professora, editora i comentarista. És l'autora de la col·lecció d'assaigs Mala Feminista (2014), que tingué molt d'èxit en The New York Times. Escrigué les col·leccions de contes Ayiti (2011) i Dones difícils (2017), i la memòria Fam (2017).
Gay és professora d'anglés de la Universitat de Purdue, i col·laboradora en The New York Times, fundadora de Tiny Hardcore Press, escriptora d'assaigs per a The Rumpus, i coeditora de PANK, un col·lectiu sense afany de lucre per a l'art literari col·lectiu.

## Biografia

Gay nasqué a Omaha, Nebraska, en una família d'origen haitià. Estudià a la Yale University, però se'n retirà per a anar a viure a Arizona. Acabà el pregrau a Nebraska i un màster en Escriptura Creativa en la Universitat de Nebraska-Lincoln El 2010 es doctorà a la Universitat Tecnològica de Michigan.

## Carrera

Gay comença l'ensenyament acadèmic en la tardor del 2010 en Eastern Illinois University fins al 2014, i més tard treballà en la Universitat de Purdue.

## Obra

Com a escriptora destaca:
* Ayiti (2011). Col·lecció de contes
* An Untamed State (2014). Novel·la
* Dolenta feminista (2014). Col·lecció d'assaigs
* Fam. Les memòries del meu cos (2016). Memòries
* No és per a tant. Notes sobre la cultura de la violació (2018). ISBN 978-84-948861-2-6

## Referències

* ↑ «Roxane Gay». Freedom from Religion Foundation. Arxivat de l'original el 2020-08-15. [Consulta: 29 octubre 2022].
* ↑ «Once, I Was Pretty». freerangenonfiction.com. Arxivat de l'original el 30 de març de 2016. [Consulta: 30 juliol 2017].
* ↑ «Roxane Gay». Salon.com. [Consulta: 3 desembre 2013].
* ↑ Halle, Steve. «Roxane Gay to Visit Bloomington-Normal/ISU on April 17». WordPress.com, 29-03-2012. Arxivat de l'original el 13 de desembre de 2013. [Consulta: 3 desembre 2013].
* ↑ Gay, Roxane «Nate Parker and the Limits of Empathy». The New York Times, 21-08-2016 [Consulta: 26 agost 2016].
* ↑ Higgins, Jim «Talking with 'An Untamed State' author Roxane Gay». , 23-05-2014 [Consulta: 18 juliol 2014].
* ↑ «About». [Consulta: 18 juliol 2014].
* ↑ Marrón, Núria. «Roxane Gay: "No me importa nada cómo encajan los hombres el #MeToo"» (en castellà). elperiodico, 29-09-2018. [Consulta: 24 abril 2019].
* ↑ «Roxane Gay, la 'mala feminista'» (en espanyol). ELMUNDO, 09-01-2017. [Consulta: 24 abril 2019].
* ↑ Palomo, Alberto G. «¿Le pasa al feminismo lo mismo que a la nueva izquierda?» (en espanyol). Vice, 15-02-2017. [Consulta: 24 abril 2019].
* ↑ «Somos malas feministas, podemos ser peores» (en espanyol). www.pikaramagazine.com. [Consulta: 24 abril 2019].
* ↑ «2010-2011 Undergraduate Catalog». Eastern Illinois University. Arxivat de l'original el 2016-06-11. [Consulta: 12 abril 2016].
* ↑ Swing, Capitán. «Gay, Roxane |» (en espanyol). [Consulta: 24 abril 2019].
* ↑ Swing, Capitán. «No es para tanto |» (en espanyol). [Consulta: 24 abril 2019].
* ↑ Swing, Capitán. «Mala feminista |» (en espanyol). [Consulta: 24 abril 2019].
* ↑ Swing, Capitán. «Hambre |» (en espanyol). [Consulta: 24 abril 2019].
# Agalega

Agalega (francès: Illes Agalega) són dues illes exteriors de Maurici situades a l'oceà Índic, a uns 1.000 quilòmetres al nord de l'illa de Maurici. La població de les illes al juliol de 2011 s'estimava en 300 habitants. Les illes tenen una superfície total de 2.600 hectàrees, l'illa del Nord és de 12,5 km de longitud i 1,5 km d'ample i l'illa del Sud 7 km de llarg i 4,5 km d'ample. L'Illa del Nord és la seu de la pista d'aterratge de les illes i la capital Vingt Cinq. Les illes són conegudes pels seus cocoters, la producció n'és la seva principal indústria, i pel Agalega day gecko (Phelsuma borbonica agalegae).
# Vladimír Helfert

Vladimír Helfert (Plánice, a prop de Klatovy, 24 de març de 1886 - Praga, 18 de març de 1945) va ser un important musicòleg txec en el període d'entreguerres.
Tot i que la seva primerenca carrera com a crític musical es va veure enfosquida per la influència negativa del seu professor, Zdeněk Nejedlý, amb qui va estudiar a la Universitat Charles. Després d'acceptar un lloc el 1922 com a professor de musicologia a la Universitat Masaryk de Brno, va anar en contra de les ensenyances de Nejedlý i va defensar la música de Leoš Janáček. La seva obra més gran, Česká moderní hudba. Studie o české hudební tvořivosti (Música moderna txeca: un estudi de la creativitat musical txeca, 1936), va ser atacat públicament per Nejedlý i la resta dels seus seguidors. Durant l'ocupació nazi, Helfert es va implicar amb l'entorn del Partit Comunista Txecoslovac i va ser arrestat per activitats de resistència. Va ser internat per la Gestapo al castell Špilberk de Brno el 1939, i posteriorment a Breslau fins al 1942. Després d'una convalescència, va ser arrestat de nou el 1944 i retingut a la presó de Pankrác a Praga i finalment al camp de concentració de Theresienstadt. La seva salut no va sobreviure al viatge de tornada a Praga després de l'alliberament.
Va escriure una primera part de la biografia de Janáček.

## Referències

* ↑ Československý hudební slovník, vol. 1, Prague: Statní hudební nakladatelství, 1963
* ↑ Helfert, Vladimír. Leoš Janáček: obraz životního a uměleckého boje. Pazdírek, 1939.